Document ID: /roh_data/filtered/Bilingualer_Corpus_interleaved-it-rm.jsonl.gz/311

This is a text translated from Italian to Rumantsch Grischun.
Riscaldare ecologicamente e a buon mercato

Quale sistema di riscaldamento scelgo per la mia casa? Quanto economici ed ecologici sono i sistemi a disposizione? Queste domande si pongono coloro che costruiscono una casa. Sovente risulta difficile trovare una risposta. In occasione dell'aperitivo sull'energia di mercoledì 15 marzo 2000 presso la Scuola universitaria di tecnica e architettura di Coira rappresentanti dell'economia elettrica e un architetto discuteranno su temi attuali aventi per oggetto il riscaldamento.

Al centro della manifestazione sta il punto di vista dei pianificatori: l'architetto Heini Glauser pone le priorità chiaramente nell'involucro dell'edificio. Un volume edilizio compatto e un buon isolamento termico sono l'alfa e l'omega della casa del futuro. Unitamente a una grande massa di accumulazione delle pareti e all'utilizzazione passiva del sole essi riducono il fabbisogno di riscaldamento. La scelta del sistema di riscaldamento è poi libera: legna, olio o gas coprono completamente il fabbisogno base. A seconda della stima personale una soluzione ideale è quella della combinazione intelligente delle diverse fonti energetiche. Con l'energia solare si può produrre efficientemente acqua calda. Si riscalda mediante un forno a legna, una caldaia a olio o a gas oppure una pompa termica. Anche la produzione combinata di calore ed energia elettrica sarà fattibile in futuro, ad esempio in una piccola centrale elettrica di riscaldamento in un edificio di più appartamenti. Nella scelta del sistema di riscaldamento si dovrebbe tenere d'occhio anche l'aspetto del carico ambientale.

Con lo sconto non è possibile riscaldare

Determinante per la scelta di un sistema di riscaldamento invece di un altro non dovrebbe essere il prezzo, bensì la qualità, afferma Martin Stadelmann, rappresentante del "Verband der Schweizer Gasindustrie". Attualmente vi è grande richiesta di caldaie a condensazione (apparecchi a gas), che utilizzano il calore contenuto nei gas di scarico, raffreddando quest'ultimi al di sotto del punto di condensazione. Particolarmente ecologica è la combinazione di questa caldaia con un bruciatore modulante, la cui fiamma si adatta al tempo, ossia al fabbisogno di calore del momento. In tal modo il bruciatore s'inserisce e disinserisce solo ancora raramente, fatto questo che comporta un risparmio di energia. Al riguardo occorre fare attenzione che il bruciatore abbia una potenza minima possibilmente bassa. La modulazione è così garantita anche per una casa ben isolata dal profilo termico.

Nella medesima direzione va lo sviluppo dei riscaldamenti ad olio. La tecnologia più recente degli apparecchi e il miglioramento dei combustibili, come ad esempio l'olio da riscaldamento ecologico, incrementano l'efficienza e riducono l'emissione di sostanze nocive. Un'opzione per l'avvenire sarà la produzione combinata di calore ed energia elettrica con fonti d'energia liquide, afferma Kurt Rüegg del Servizio informazioni oli da riscaldamento.

Proteggere l'ambiente

Per quanto concerne le pompe termiche l'efficienza degli apparecchi è migliorata nettamente negli ultimi anni. Ciò risulta dalle statistiche del "Centro delle pompe termiche Winterthur-Töss". Nella scelta di una tale pompa di ottima qualità ci si deve basare sul marchio internazionale di qualità. Dieter Wittwer della "Fördergemeinschaft Wärmepumpen Schweiz" spera nell'accettazione della nuova Legge sull'energia nel prossimo autunno. I contributi di promozione in essa previsti per l'uti-lizzazione di energie rinnovabili semplificano la decisione per un sistema di riscaldamento alternativo, dato che i costi non sono di molto superiori rispetto a quelli di un riscaldamento tradizionale, sempre secondo Wittwer.

Di questo appoggio finanziario approfitterebbero pure i riscaldamenti a legna. Molte persone stimano l'atmosfera piacevole creata da una stufa a legna e utilizzano quest'ultima come riscaldamento di rincalzo. Nelle case moderne ben isolate con un fabbisogno minimo di calore e pianta aperta una stufa di ceramica o una stufa a ricupero basta addirittura quale unico riscaldamento. Anche in caso di un maggiore fabbisogno di calore si può riscaldare senza grande dispendio mediante legna, in quanto la tecnica più recente permette di riscaldare con questo combustibile in modo pulito e comodo.

Aiuto competente al momento di prendere una decisione

La manifestazione è rivolta a committenti e architetti interessati e offre una panoramica dei nuovi sviluppi nel campo della tecnica di riscaldamento. La discussione tra gli esperti in materia di energia tematizza l'applicazione pratica nonché vantaggi e svantaggi dei diversi sistemi e fornisce un aiuto competente a tutti coloro che sono in procinto di prendere una decisione in questo campo.

L'aperitivo sull'energia avrà luogo tra le 17 e le 19 di mercoledì 15 marzo 2000 nella sala della Scuola universitaria di tecnica e architettura a Coira. Dapprima vi saranno relazioni e una discussione, in seguito verrà servito un aperitivo. Contributo alle spese: dieci franchi. Annuncio entro venerdì 10 marzo, per fax (081-286 24 00) o per posta a: Scuola universitaria di tecnica e architettura Coira, dott. Bruno Bachmann, Ringstrasse, 7004 Coira.

Organo: Ufficio dell'energia dei Grigioni

Fonte: it Ufficio dell'energia dei Grigioni

Data: 10.03.2000

Stgaudar net e bunmartgà

Tge sistem da stgaudament tschern jau per mia chasa? Quant economics ed ecologics èn ils sistems disponibels? Questas dumondas fan quels che construeschan. Savens n'èn ellas betg facilas da respunder. A chaschun da l'apero d'energia da mesemna, ils 15 da mars 2000, a la scol'auta da tecnica ed architectura Cuira discutan represchentants da l'economia d'energia ed in architect davart ils temas actuals pertutgant il stgaudar.

En il center da l'occurrenza stat la vista dals planisaders: L'architect Heini Glauser metta las prioritads cleramain en las paraids ed en ils mirs exteriurs da l'edifizi. In volumen da construcziun cumpact ed ina buna isolaziun termica èn l'A e l'O d'ina chasa progressiva. Ensemen cun ina gronda massa d'accumulaziun da las paraids e cun l'utilisaziun passiva dal sulegl reduceschan els enormamain il basegn da stgaudar. La tscherna dal sistem da stgaudament è pia libra: laina, ieli u gas cuvran dal tuttafatg il basegn fundamental. Tut tenor la valitaziun persunala èn cumbinaziuns intelligentas dals differents purtaders d'energia la soluziun. Cun l'energia solara pon ins producir a moda efficazia aua chauda. Stgaudà vegni cun ina pigna da laina, in stgaudament cun ieli u da gas u cun ina pumpa da chalur. Er la producziun cumbinada da chalur e d'electricitad ha in avegnir, per exempel en pitschnas centralas termoelectricas sin distanza. Tar la tscherna dal sistem da stgaudament duess vegnir resguardà er l'aspect da la grevezza per l'ambient.

Cun rabatt na pon ins betg stgaudar

Decisiv per la tscherna d'in sistem specific da stgaudament na duess betg esser il pretsch, mabain la qualitad, accentuescha Martin Stadelmann, represchentant da la federaziun da l'industria svizra da gas. Per apparats da gas va la tendenza vers stgaudaments a condensaziun che tiran a niz la chalur ch'è cuntegnida en las svapurs cun sfredentar las svapurs sut il punct da sdregliar. Spezialmain ecologica è la cumbinaziun da quests stgaudaments cun in brischader modulà, dal qual la flomma s'adatta a l'aura, quai vul dir al basegn respectiv da chalur. A questa moda s'envida e sa stizza il brischader mo pli raramain, in fatg che spargna energia. Qua èsi da considerar ch'il brischader demussa ina prestaziun minimala pli bassa pussaivla. Uschia vegn garantida la modulaziun er en ina chasa cun ina isolaziun termica fitg buna.

En la medema direcziun va il svilup tar ils stgaudaments cun ieli: la tecnologia dals apparats la pli nova ed ils combustibels meglierads sco per exempel l'ieli ecologic da stgaudar augmentan l'effizienza e diminueschan la svapur da materias nuschaivlas dals stgaudaments cun ieli. Ina opziun per l'avegnir è la producziun cumbinada da chalur e d'electricitad cun il purtader d'energia liquid, disch Kurt Rüegg dal post d'infurmaziun per ieli da stgaudar.

Proteger l'ambient

Ils apparats da las pumpas da chalur han cleramain augmentà lur effizienza durant ils davos onns. Quai resulta da las statisticas dal center da pumpas da chalur a Winterthur-Töss. Per tscherner ina pumpa da chalur da buna qualitad gida il sigil internaziunal da qualitad. Dieter Wittwer da la cuminanza da promoziun per las pumpas da chalur en Svizra spera che la nova lescha d'energia vegnia acceptada il proxim atun. Las contribuziuns da promoziun ch'èn previsas en quella per il diever d'energias regenerablas faciliteschan la decisiun per in sistem alternativ da stgaudament, perquai ch'ils custs n'èn betg bler pli auts che tar in stgaudament tradiziunal, declera Wittwer.

Da quest sustegn finanzial profitassan er las pignas da laina. A blera glieud plascha l'atmosfera empernaivla d'ina pigna da laina ed ella fa diever da la pigna sco stgaudament supplementar. En la chasa moderna cun ina buna isolaziun termica, in pitschen basegn da chalur ed in plan avert u en la chasa da minergia tanscha ina pigna da plattinas u ina pigna accumulativa schizunt sco sulet stgaudament. Er en cas d'in basegn pli grond da chalur pon ins stgaudar senza gronda lavur cun laina, perquai che la tecnica la pli nova renda il stgaudar cun laina fitg net e confortabel. In stgaudament modern da fessels stgauda cun in fieu per di in'entira chasa ed en il cas d'in stgaudament central da pellets scroda il runar laina dal tuttafatg, ils combustibels vegnan pumpads directamain en la pigna.

In agid cumpetent per pudair decider

L'occurrenza sa drizza a tut las patrunas ed ils patruns da construcziun interessads ed a las architectas ed architects e dat ina survista dals svilups ils plü novs en la tecnica da stgaudament. La discussiun tranter ils spezialists da la szena d'energia tematisescha l'applicaziun pratica ed ils avantatgs e dischavantatgs dals differents sistems e porscha in agid cumpetent per pudair decider a tut las interessadas ed ils interessads.

L'apero d'energia ha lieu mesemna, ils 15 da mars 2000, en l'aula da la scol'auta da tecnica ed architectura Cuira, da las 17.00 a las 19.00. L'emprim referats e discussiun, silsuenter l'apero. Contribuziun a las spesas diesch francs. Annunzia fin venderdi, ils 10 da mars, per fax (081-286 24 00) u per posta a: Scol'auta da tecnica ed architectura Cuira, dr. Bruno Bachmann, Ringstrasse, 7004 Cuira.

Gremi: uffizi d'energia dal Grischun

Funtauna: rg uffizi d'energia dal Grischun

Data: 10.03.2000